El tèrmano potensa rejonałe ła ze na definision doparada inte łe rełasion internasionałi par dirghe a un Stato che el ga influensa inte na àrea zeogràfega dełimitada, fazendo da ator prinsipałe inte łe cuestion de seguresa cołetiva e in zeopułìtega. Łe potense rejonałi che łe dòpara el so poder sensa antagonisti realmente credìbłli, łe ciapa un poder dito ezemònego. Le potense rejonali i detien la leadership stratèzega limitatamente a ła scala rejonale, a difarensa de łe grande potense che invese łe dòpara la so influensa a liveło mondiałe. Ła dotrina uncó ła ne dà difarenti definision so l'idea de potensa rejonale e le reałi capasità che tałe potensa ła ga da ver. L'asociasion acadèmmega European Consortium for Political Research el definise potensa rejonale:'"A state belonging to a geographically defined rejon, dominating this rejon (Un Stato apartegnente a na rejone definia, che ła dòmena in economia e miłitarismo, bona de ver influensa ezemònega inte ła rejon e na influensa de rezalto so scała mondiałe, bona de ver ła forsa e reconosesto o par fin acetà cofà lìder rejonale da parte dei so Stati arenti. L'Istituto todesco de studi globali el definise na potensa rejonale che ła ga da: èsar parte de una rejon definìbiłe co na pròpia identità rivendegar de èsare na potensa rejonałe doparar na influensa desizionałe so ła rejon intiera, de consevensa anca so ła so costrusion ideołòzega. disponer de łe mejo capasità militari, econòmeghe, demogràfeghe, pułìteghe e ideołòzeghe de l'àrea èsar ben integrada inte ła rejon vere un roło sentrałe inte ła definision de łe pułìteghe de stabiłità rejonale èsar reconosesto da cofà potensa rejonale da parte de łe altre potense de ła rejon o potense conparàbiłi vere boni raporti co organizasion rejonali e internasionałi. Racuanti Stati i połe èsar reconosesti sia cofà granda potensa, che cofà potensa rejonałe, de tuta-via racuante potense rejonałi no łe se połe definir grande potense, ma cofà mèdia potensa. De sèvito ze metesti in lista i Stati che par anałisti, pułitòłoghi e altri esperti, respetando i paràmatri scrivesti prima, i ze stai descrivesti cofà potense rejonałi I stati i ze organizai par rejon.